עיר שלמה

"עיר שלמה" הוא סינגל שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-16 ביולי 2013, על ידי חברת התקליטים NMC, כסינגל שלא מתוך אלבום. הוא נכתב על ידי ארז ברזוליק והולחן והופק על ידי איתי זילברשטין ומאיר עמר.

השיר זכה להצלחה בארץ ועשה את הכניסה הגבוהה ביותר במדיה פורסט.

רקע וכתיבה 
השיר נכתב על ידי ארז ברזוליק והולחן והופק על ידי איתי זילברשטין ומאיר עמר. בביקורת של יוסי חרסונסקי במסגרתה העניק לשיר שלושה וחצי כוכבי זהב, נאמר: "What's new אינטרנשיונל? אני מוכן להיות איתה במאבקה הצודק לאהבה, אבל הקצב והשיר הזה לא ממש סוחפים אותי להמתין איתה ליד הפסיכולוג. האמת – אין כאן ביטוי לבעיות נפש. דאנס נחמד, קליל-קליט, מזיז, מחויך, מסוג האסקפיסטים שאולי ישפרו מצב רוח לשלוש דקות, יכנסו לכמה רשימות די-ג'ייז בקיץ הזה, וככל הנראה יתאיידו בקיץ הבא".

בריאיון של אינטרנשיונל עם מאקו שפורסם בספטמבר 2021, הצהירה: "משבר גיל הארבעים של זמרות פופ זה החורבן האמיתי... פתאום את בת 40, הפוסטרים והתמונות עם יותר ויותר ריטושים. הגוף הופך לכבד יותר והתנועות לקלילות פחות. אם חצית את גיל ארבעים, קצת פתטי לשיר על מועדונים וריקודים ומועבט. עבור המון זמרות בעולם זה השלב של היאללה ביי, והן עוברות להזדקן באפלה. את השיר הזה, עם השורה "תנו לי שם של פסיכולוג", עשינו כי זו באמת הייתה התחושה שלי. לצערי לא קיבלתי עד היום שם של פסיכולוג טוב".

הצלחה 
"עיר שלמה" זכה להצלחה בישראל ועשה את הכניסה הגבוהה ביותר במדיה פורסט. הוא דורג במצעדים של רדיו אמצע הדרך ורשת ג'.

וידאו קליפ 
ב-7 ביוני 2013 הופיעה אינטרנשיונל במסיבת גאווה של ליין ה-FFF, המסיבה שלכבודה הוקלט הסינגל הקודם, "Loca". שיר נוסף שהיא ביצעה היה "עיר שלמה". ההופעה עם השיר צולמה ונערכה לווידאו קליפ. זהו הקליפ הרשמי הראשון של אינטרנשיונל שצולם כהופעה על במה, בלי כמעט אף עריכה נלוות, ולא קליפ שצולם באולפן או בסט צילומים.

קליפ המילים הרשמי של "עיר שלמה" פורסם ב-17 ביולי 2013, בסמוך ליציאתו כסינגל.

מיקומי שיא

היסטוריית יציאות לאור

קישורים חיצוניים

הערות שוליים 

שירי 2013
סינגלים מ-2013
שירי דנה אינטרנשיונל
שירים בעברית
שירים שנכתבו על ידי ארז ברזוליק
שירים שהולחנו על ידי איתי זילברשטין
שירים שהולחנו על ידי מאיר עמר
שירים שהופקו על ידי איתי זילברשטין
שירים שהופקו על ידי מאיר עמר
שירים על חלומות
שירים על מחלות והפרעות
סינגלים בהוצאת NMC יונייטד אנטרטיינמנט